Victoria Raquel Bajar Simsolo

Victoria Raquel Bajar Simsolo (1942ko uztailaren 6a, Buenos Aires - 2016ko martxoaren 24a) Argentinako Zientzia Konputagailu karrerako lehen emakume graduatua izan zen. Mexikon informatika karreren garapena bultzatu zuen eta bertan goi mailako hainbat eskola sortu eta unibertsitateetarako karrera plan batzuk garatu zituen.

 Ibilbidea 
Matematikan lizentziatura egiten ari zenean, Manuel Sadoskyren ikaslea izan zen. Hark konputazioaren etorkizunari buruz hitz egiten zien bere ikasleei, eta gero Zientzia Zehatz eta Naturalen Fakultateko Kalkulu Institutuan (Buenos Airesko Unibertsitatea) harekin partekatu zituen ikerketak. Han, oinarrizko softwarearen eta hizkuntzalaritza konputazionalaren garatzaile jardun zuen 1961 eta 1965 artean. Urte horietan lehen mailako eskoletan ere maistra aritu zen.

Konputagailu Zientifikoko lehen ikasle-taldearekin ikasi zuen, eta titulua lortu zuen lehen emakumea izan zen.

Jorge Santosek eraiki behar zuen konputagailu baterako kodea garatu zuen, UBAko Mercury-n izandako esperientzian oinarrituta, Hegoaldeko Unibertsitate Nazionalerako, Arturo Frondizi Argentinako orduko presidenteak esleitutako funtsekin, baina proiektua bertan behera geratu zen 1962ko Estatu Kolpeak gobernua eraitsi ondoren.K

 Karguak 
Besteak beste, kargu hauek izan zituen: 

 Argentina, Frantzia eta Mexikoko unibertsitateetako irakaslea izan zen, eta CINVESTAVen ikerlari gisa aritu zen 5 urtez;
 Informatikako Hezkuntza Erakundeen Elkarte Nazionaleko (ANIEI) presidentea 1988 eta 1990 artean;
 Mexikoko Institutu Teknologiko Autonomoko (ITAM) Konputazio Dibisio Akademikoaren sortzailea eta zuzendaria 15 urtez, 1979 eta 1994 bitartean, UICko Informatika Eskolako zuzendari sortzailea (1995-1996). Eta CIC-IPNko Ikerketa Aplikatuko zuzendariordea.

Institutu Politekniko Nazionaleko Kalkulu eta Zerbitzu Informatikoen Koordinazio Orokorreko Zentro Nazionaleko Sistemen Garapeneko Dibisioaren arduraduna ere izan zen.

Bi konputazio-liburu eta kudeaketa akademikoari buruzko liburu bat idatzi ditu, berrogei artikulu baino gehiago, softwarearen egilea da eta lizentziatura eta maisutasun mailako berrogei tesi baino gehiagoren zuzendaria da.

 Erreferentziak 

 Kanpo estekak 

 Grenoblen (Frantzia) defendatu zuen doktore-tesia, 1973an

Kategoria:Argentinarrak
Kategoria:Argentinako irakasleak
Kategoria:Emakume irakasleak